**Limbažu novada DOME**

Reģ. Nr. 90009114631; Rīgas iela 16, Limbaži, Limbažu novads LV-4001;

E-pasts pasts@limbazunovads.lv; tālrunis 64023003

**SOCIĀLO UN VESELĪBAS JAUTĀJUMU**

**KOMITEJAS SĒDES PROTOKOLS**

Nr.8

2024. gada 15. oktobrī

Sēde sasaukta plkst. 13:00

Sēdi atklāj plkst. 13:02

Sēde notiek videokonferences režīmā tiešsaistē Webex platformā.

Komitejas sēde ir atklāta.

Sēdē tiek veikts audiovizuāls ieraksts.

**Sēdi vada:** Regīna Tamane.

**Sēdi protokolē:** Dace Tauriņa.

**Sēdē piedalās deputāti:** Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane.

**Sēdē piedalās:** Agris Blumers, Aiga Briede, Aiva Miškovska, Antra Kamala, Artis Ārgalis, Dita Lejniece, Gita Zariņa, Gunita Gulbe, Ieva Mahte, Ilga Tiesnese, Ilze Ozoliņa, Ilze Rubene, Inga Zālīte, Izita Kļaviņa, Jana Beķere, Jana Lāce, Juris Graudiņš, Klinta Brojeva, Kārlis Irmejs, Linda Helēna Griškoite, Lāsma Liepiņa, Raimonds Straume, Santa Čingule, Gunita Bisniece, Jana Mošura, Ģirts Ieleja.

**Darba kārtība:**

1. Par darba kārtību.
2. Par Limbažu novada pašvaldības domes saistošo noteikumu „Grozījumi Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā”” apstiprināšanu.
3. Par Limbažu novada Sociālā dienesta “Grupu māja (dzīvokļi)” klientu skaita palielināšanu.
4. Informācija par Deklarētās dzīvesvietas anulēšanas un dzīvokļu jautājumu risināšanas komisijas septembra sēdēs pieņemtajiem lēmumiem.
5. Informācijas.

**1.**

**Par darba kārtību**

Ziņo Regīna Tamane

Iepazinusies ar Sociālo un veselības jautājumu komitejas priekšsēdētājas R. Tamanes priekšlikumu apstiprināt sēdes darba kārtību, **atklāti balsojot: PAR** – 6 deputāti (Andris Garklāvs, Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada pašvaldības domes saistošo noteikumu „Grozījumi Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā”” apstiprināšanu.
3. Par Limbažu novada Sociālā dienesta “Grupu māja (dzīvokļi)” klientu skaita palielināšanu.
4. Informācija par Deklarētās dzīvesvietas anulēšanas un dzīvokļu jautājumu risināšanas komisijas septembra sēdēs pieņemtajiem lēmumiem.
5. Informācijas.

**2.**

**Par Limbažu novada pašvaldības domes saistošo noteikumu „Grozījumi Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā”” apstiprināšanu**

Ziņo Ilze Rubene, debatēs piedalās Arvīds Ozols, Regīna Tamane

Pamatojoties uz izmaiņām Sociālo pakalpojumu un sociālās palīdzības likumā un grozījumiem Ministru kabineta 2005. gada 15. novembra noteikumos Nr. 857 “Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās”, kas stājās spēkā š.g. 4. maijā, nepieciešams veikt grozījumus Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā”.

Grozījumi paredz papildināt Limbažu novada Sociālajā dienestā pieejamo pakalpojumu klāstu ar sociālā mentora pakalpojumu. Tas paredz papildu atbalsta pasākumu sniegšanu pilngadību sasniegušajiem ārpusģimenes aprūpē bijušajiem bērniem un adoptētajiem bērniem, kuriem ar tiesas spriedumu atcelta adopcija līdz 21 gada vecumam vai kuri mācās vispārējās izglītības vai profesionālās izglītības iestādē vai studē augstākajā izglītības iestādē, tostarp koledžā, – līdz 24 gadu vecuma sasniegšanai.

Pašvaldību likuma 44. panta otrā daļa nosaka, ka Dome var izdot saistošos noteikumus, lai nodrošinātu pašvaldības autonomo funkciju un brīvprātīgo iniciatīvu izpildi, ievērojot likumos vai Ministru kabineta noteikumos paredzēto funkciju izpildes kārtību.

Pašvaldību likuma 46. panta trešā daļa nosaka, ka saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā. Ņemot vērā iepriekš minētā panta daļu, saistošo noteikumu projekts tika nodots sabiedrības viedokļa noskaidrošanai no 2024. gada 19. septembra līdz 2024.gada 3.oktobrim. Noteiktajā termiņā netika saņemts neviens viedoklis.

Pamatojoties uz Sociālo pakalpojumu un sociālās palīdzības likuma 33. panta ceturto daļu un 36. panta sesto daļu, Pašvaldību likuma 4. panta pirmās daļas 9. punktu, 44. panta otro daļu, 46. panta trešo daļu un 47. panta otro daļu, **atklāti balsojot: PAR** – 4 deputāti (Arvīds Ozols, Rūdolfs Pelēkais, Jānis Remess, Regīna Tamane), **PRET –** nav, **ATTURAS –** deputātsAndris Garklāvs, balsojumā nepiedalās deputāts Ziedonis Rubezis, komiteja **NOLEMJ:**

1. Apstiprināt Limbažu novada pašvaldības domes saistošos noteikumus Nr.\_\_ “Grozījumi Limbažu novada pašvaldības domes 2024. gada 25. janvāra saistošajos noteikumos Nr.1 “Par sociālajiem pakalpojumiem Limbažu novadā” un tam pievienoto paskaidrojuma rakstu (pielikumā).
2. Uzdot Dokumentu pārvaldības un klientu apkalpošanas nodaļai triju darbdienu laikā pēc saistošo noteikumu parakstīšanas saistošos noteikumus un paskaidrojuma rakstu rakstveidā nosūtīt atzinuma sniegšanai Viedās administrācijas un reģionālās attīstības ministrijai.
3. Pēc pozitīva Viedās administrācijas un reģionālās attīstības ministrijas atzinuma saņemšanas uzdot Sabiedrisko attiecību nodaļai triju darbdienu laikā pēc atzinuma saņemšanas nosūtīt saistošos noteikumus un to paskaidrojuma rakstu izsludināšanai oficiālajā izdevumā "Latvijas Vēstnesis", publicēt pašvaldības tīmekļvietnē www.limbazunovads.lv un nodrošināt saistošo noteikumu pieejamību Limbažu novada pašvaldības ēkā un apvienību pārvalžu ēkās.
4. Saistošie noteikumi stājas spēkā pēc to publicēšanas oficiālajā izdevumā “Latvijas Vēstnesis”.
5. Atbildīgo par lēmuma izpildi noteikt Limbažu novada Sociālā dienesta vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

Sēdes vadītāja R. Tamane uzdod I. Rubenei līdz nākošajai Sociālo un veselības jautājumu komitejas sēdei apkopot, cik klienti pilngadīgas personas izmanto pakalpojumu “Aprūpe mājās”.

**3.**

**Par Limbažu novada Sociālā dienesta “Grupu māja (dzīvokļi)” klientu skaita palielināšanu**

Ziņo Ilze Rubene, debatēs piedalās Regīna Tamane, Rūdolfs Pelēkais

Kopš 2022. gada 12. jūlija, saskaņā arī Labklājības ministrijas lēmumu Nr.41 – 2- 02.1/336, Limbažu novada Sociālā dienesta “Grupu māja (dzīvokļi)” ir reģistrēts Sociālo pakalpojumu sniedzēju reģistrā kā pakalpojuma sniedzējs, nodrošinot pakalpojumu 12 pilngadīgām personām ar garīga rakstura traucējumiem.

Ņemot vērā, ka pieprasījums pēc sociālā pakalpojuma “Grupu māja, dzīvokļi” palielinās un faktu, ka 2 personas no Limbažu novada Sociālā dienesta “Grupu māja (dzīvokļi)” iestādes, ir reģistrējušas laulību, izveidojot ģimeni un vēloties dzīvot vienā istabā, līdz ar to 1 istaba ir atbrīvojusies. Limbažu novada Sociālais dienests rosina atļaut palielināt iestādes klientu skaitu par 1 personu, tādejādi nodrošinot pakalpojumu 13 pilngadīgām personām ar garīga rakstura traucējumiem.

Pamatojoties uz Pašvaldību likuma 4. panta pirmās daļas 9. punktu un 10. panta pirmās daļas ievaddaļu, **atklāti balsojot: PAR** – 5 deputāti (Arvīds Ozols, Rūdolfs Pelēkais, Jānis Remess, Ziedonis Rubezis, Regīna Tamane), **PRET –** nav, **ATTURAS –** deputātsAndris Garklāvs, komiteja **NOLEMJ:**

1. Apstiprināt Limbažu novada Sociālā dienesta “Grupu māja (dzīvokļi)” klientu skaita izmaiņas, palielinot par 1 personu, nodrošinot pakalpojumu 13 pilngadīgām personām ar garīga rakstura traucējumiem.
2. Uzdot Limbažu novada Sociālajam dienestam veikt Limbažu novada Sociālā dienesta “Grupu māja (dzīvokļi)” pakalpojuma pārreģistrāciju Sociālo pakalpojumu sniedzēju reģistrā.
3. Atbildīgo par lēmuma izpildi noteikt Limbažu novada Sociālā dienesta “Grupu māja (dzīvokļi)” vadītāju Sandru Našenieci.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

**4.**

**Informācija par Deklarētās dzīvesvietas anulēšanas un dzīvokļu jautājumu risināšanas komisijas septembra sēdēs pieņemtajiem lēmumiem**

Informē Inga Zālīte

Saskaņā ar Limbažu novada pašvaldības 25.11.2021. saistošo noteikumu Nr.31 „Par Limbažu novada pašvaldības palīdzību dzīvojamo telpu jautājumu risināšanā” 8. punktu, Deklarētās dzīvesvietas anulēšanas un dzīvokļu jautājumu risināšanas komisijas priekšsēdētāja I. Zālīte informē par Deklarētās dzīvesvietas anulēšanas un dzīvokļu jautājumu risināšanas komisijas septembra sēdēs pieņemtajiem lēmumiem par pašvaldības dzīvokļu izīrēšanu un īres līgumu termiņa pagarināšanu.

**5.**

**Informācijas**

-

Sēdi slēdz plkst. 13:18

Sēdes vadītājs R. Tamane

Sēdes protokoliste D. Tauriņa